Foto: AP AQSh prezidenti Donald Tramp o‘z faoliyatini boshlayotgan jurnalistlar bilan Oq uydagi uchrashuvida muxbirlik buyuk kasb ekanini ma’lum qildi. Bu haqda ABC News xabar bermoqda. U uchrashuv ishtirokchilariga shunday savol bergan: «Kim muxbir bo‘lishni xohlaydi?». Ta’kidlanishicha, barcha qatnashchilar qo‘lini ko‘targan. «Ularning bari muxbir bo‘lishni xohlamoqda, sizlar bunga ishona olasizlarmi? Bu kelajagimiz, to‘g‘rimi? Bu kelajak. Bu buyuk kasb», - degan Tramp. Eslatib o‘tamiz, avvalroq Trampning shifokori jurnalistlarga noqonuniy tarzda uxlatuvchi dori bergan bo‘lishi mumkin ekani xabar qilingandi.